Source: https://www.edilex.fi/uutiset/asiasanat/Tanska
Timestamp: 2020-04-09 07:32:24+00:00
Document Index: 947557

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

8.11.2019 11.00
KHO:n päätös sulautumisen verokohtelua koskevassa ennakkoratkaisuasiassa Veronsaajien oikeudenvalvontayksikön valituksen tutkiminen - Keskusverolautakunnan antaman ennakkoratkaisun poistaminen - Sulautumisen verokohtelu - Korkomenojen vähennysoikeus (Julkaisematon 8.11.2019)
23.10.2018 11.30
EIT:n suuren jaoston äänestysratkaisu: Ennakollinen pidättäminen jalkapallohuliganismin estämiseksi oli sallittu Valittajat olivat olleet katsomassa Tanskan ja Ruotsin välistä jalkapallo-ottelua Kööpenhaminassa lokakuussa 2009. Poliisit olivat pidättäneet valittajat yli seitsemän tunnin ajaksi väkivaltaisen huliganismin estämiseksi. Valittajat olivat hakeneet korvausta Tanskan tuomioistuimilta tuloksetta. EIT katsoi, ettei yleissopimusta ollut rikottu. (Ään. 15-2)
5.7.2018 9.24
Unionin tuomioistuimen ennakkoratkaisu konserniyhtiön tappioiden vähentämisestä SEUT 49 artiklaa on tulkittava siten, että se ei ole lähtökohtaisesti esteenä pääasiassa kyseessä olevan kaltaiselle jäsenvaltion (Tanska) lainsäädännölle, jonka nojalla tuossa jäsenvaltiossa asuvilla konserniyhtiöillä on oikeus vähentää niiden yhteisverotettavasta tulosta konsernin ulkomailla asuvan tytäryhtiön omistaman, mainitussa jäsenvaltiossa sijaitsevan kiinteän toimipaikan tappiot vain, mikäli jäsenvaltiossa, jossa on tytäryhtiön kotipaikka, sovellettavat säännöt eivät salli näiden tappioiden vähentämistä tytäryhtiön tuloksesta, kun tuon lainsäädännön lisäksi sovelletaan kaksinkertaisen verotuksen välttämiseksi tehtyä sopimusta, jonka nojalla viimeksi mainitussa jäsenvaltiossa tytäryhtiön tulosta suoritettavasta verosta voidaan vähentää siinä jäsenvaltiossa, jossa kiinteä toimipaikka sijaitsee, sen toiminnan perusteella maksettua tuloveroa vastaava määrä. SEUT 49 artiklaa on kuitenkin tulkittava siten, että se on esteenä tällaiselle lainsäädännölle, jos sen soveltamisen vaikutuksena on, että mainitulla konsernilla ei ole mitään todellista mahdollisuutta vähentää mainittuja tappioita yhteisverotettavasta tulostaan, jos näiden samojen tappioiden vähentäminen kyseisen tytäryhtiön tulosta ei ole mahdollista sen asuinjäsenvaltiossa, mikä on ennakkoratkaisua pyytäneen tuomioistuimen asiana selvittää.
6.4.2017 15.44
EU-tuomioistuin: Lainaa hakevilta EU:n ja EFTA-alueen ulkopuolella syntyneiltä henkilöiltä voidaan vaatia jäljennös passista tai oleskeluluvasta Rodusta tai etnisestä alkuperästä riippumattoman yhdenvertaisen kohtelun periaatteen täytäntöönpanosta annetun direktiivin 2000/43/EY 2 artiklan 2 kohdan a ja b alakohtaa on tulkittava siten, etteivät ne ole esteenä luottolaitoksen käytännölle, jonka mukaan asiakkaan, jonka ajokortissa mainitaan syntymämaana muu kuin Euroopan unionin tai Euroopan vapaakauppajärjestön jäsenvaltio, on todistettava henkilöllisyytensä lisäksi esittämällä jäljennös passistaan tai oleskeluluvastaan.
20.1.2017 9.01
EU-tuomioistuimen ennakkoratkaisu voittomarginaalin verottamista koskevan järjestelmän soveltamisesta varaosina myytäväksi tarkoitettujen romuautoista peräisin olevien osien myyntiin EU-tuomioistuin katsoo tanskalaisessa ennakkoratkaisuasiassa, että alv-direktiivin 2006/112/EY 311 artiklan 1 kohdan 1 alakohtaa on tulkittava siten, että autoalan kierrätysyrityksen yksityishenkilöiltä ostamista romuautoista peräisin olevat varaosina myytäväksi tarkoitetut käytetyt osat ovat kyseisessä säännöksessä tarkoitettuja ”käytettyjä tavaroita” sillä seurauksella, että verovelvollisen jälleenmyyjän toteuttamiin tällaisten osien luovutuksiin sovelletaan voittomarginaalijärjestelmää.
9.11.2016 9.35
EU-tuomioistuimen ennakkoratkaisu vapausrangaistuksen lyhentämisestä tuomion antaneessa valtiossa vankeusaikana tehdyn työn perusteella Täytäntöönpanovaltio ei saa lyhentää tuomitun rangaistusta tämän vankeusaikanaan tuomion antaneessa valtiossa tekemän työn perusteella, kun viimeksi mainitun valtion toimivaltaiset viranomaiset eivät ole kyseisen valtion lainsäädännön mukaisesti myöntäneet tällaista rangaistuksen lyhennystä.
8.9.2016 8.13
EU-tuomioistuimen ennakkoratkaisu hankintasopimuksen muuttamisesta sopimuspuolen valinnan jälkeen - viestintäjärjestelmän toimittaminen Tanskan pelastusviranomaisille Hankintadirektiivin 2004/18/EY 2 artiklaa on tulkittava siten, ettei julkisia hankintoja koskevan sopimuksen sopimuspuolen valinnan jälkeen kyseiseen sopimukseen voida tehdä olennaista muutosta käynnistämättä uutta hankintamenettelyä, vaikka tämä muutos objektiivisesti muodostaa sovintoratkaisun yhden tavan, joka sisältää merkittäviä myönnytyksiä molemmilta sopimuspuolilta sellaisen riidan päättämiseksi, jonka lopputulos on epävarma ja joka johtuu tämän hankintasopimuksen täytäntöönpanoon kohdistuvista häiriöistä. Asia olisi toisin vain, mikäli mainitun hankintasopimuksen asiakirjoissa määrättäisiin oikeudesta sopeuttaa tämän hankintasopimuksen tiettyjä, jopa olennaisia, ehtoja kyseisen sopimuksen sopimuspuolen valinnan jälkeen ja vahvistettaisiin tämän oikeuden soveltamistavat.
20.4.2016 8.21
EU-tuomioistuimen ennakkoratkaisu ikään perustuvan syrjinnän kiellosta tanskalaisen työnantajan kieltäydyttyä myöntämästä 60-vuoden iässä irtisanotulle työntekijälle irtisanomiskorvausta EU-tuomioistuin katsoo tiistaina (19.4.) antamassaan ennakkoratkaisussa, että ikään perustuvan syrjinnän kiellon yleistä periaatetta, sellaisena kuin se on konkretisoituna yhdenvertaista kohtelua työssä ja ammatissa koskevista yleisistä puitteista annetulla direktiivillä 2000/78/EY, on tulkittava siten, että se on myös yksityisten välisessä oikeusriidassa esteenä pääasiassa kyseessä olevan kaltaiselle kansalliselle säännöstölle, jonka mukaan työntekijöillä ei ole oikeutta irtisanomiskorvaukseen, jos heillä on oikeus työnantajan maksamaan vanhuuseläkkeeseen sellaisen eläkejärjestelmän perusteella, johon he ovat liittyneet ennen kuin he ovat täyttäneet 50 vuotta, riippumatta siitä, päättävätkö työntekijät pysyä työmarkkinoilla vai jäädä eläkkeelle.
22.7.2014 15.30
EU-tuomioistuimen ennakkoratkaisu konserniverotusta koskevassa asiassa – tapaus Nordea SEUT 49 ja SEUT 54 artikla sekä ETA-sopimuksen 31 ja 34 artikla ovat esteenä jäsenvaltion lainsäädännölle, jonka mukaan tilanteessa, jossa kotimainen yhtiö luovuttaa toisessa jäsenvaltiossa tai ETA-sopimuksen osapuolena olevassa muussa valtiossa sijaitsevan kiinteän toimipaikan saman konsernin ulkomailla asuvalle yhtiölle, luovutetun kiinteän toimipaikan perusteella aiemmin vähennetyt tappiot lisätään luovuttavan yhtiön verotettavaan voittoon, mikäli ensin mainittu jäsenvaltio verottaa sekä kyseiselle toimipaikalle ennen luovutusta syntynyttä voittoa että luovutuksen yhteydessä syntyvää luovutusvoittoa.
20.3.2014 7.31
Hallinto-oikeus: Sivuliikkeen Tanskaan maksamat korkomenot täysin keinotekoisessa järjestelyssä eivät olleet vähennyskelpoisia Järjestelylle, jossa suomalaisen yhtiön osakkeet oli myyty konsernin sisällä ja allokoitu edelleen Suomessa sijaitsevalle sivuliikkeelle, katsottiin annetun sellainen oikeudellinen muoto, joka ei vastannut asian varsinaista luonnetta ja tarkoitusta. Järjestelyihin oli ryhdytty yksinomaan verotuksellisista syistä tarkoituksena vapautua suoritettavasta verosta konserniavustusjärjestelmää ja korkovähennystä hyödyntämällä vailla verotuksesta riippumattomia liiketaloudellisia perusteita. (Vailla lainvoimaa)
7.2.2014 15.20
EU-tuomioistuimen ennakkoratkaisu yleisölle levityksen käsitteestä netistä tilatun ja väärennökseksi osoittautuneen Rolex-kellon tuhoamista koskevassa tanskalaisasiassa EU-tuomioistuin on antanut ennakkoratkaisun asiassa, jossa Tanskan meri- ja kauppaoikeus on Rolexin vaatimuksesta hyväksynyt kiinalaiselta nettisivustolta yksityiskäyttöön tilatun Rolex-kellon luovutuksen lykkäämisen ja tuhoamisen korvauksetta. Tanskan Højesteret on pohtinut EU-tuomioistuimelle esittämissään kysymyksissä mm. sitä, onko asiassa todella tapahtunut immateriaalioikeuden loukkaus ja onko myyjä loukannut tekijänoikeutta ja tavaramerkkioikeutta Tanskassa.
11.10.2013 8.12
EU-tuomioistuin: Uusimpien tasekirjojen vaatiminen jälkikäteen ei loukkaa yhdenvertaista kohtelua julkisissa hankinnoissa EU-tuomioistuin katsoo tanskalaisessa ennakkoratkaisuasiassa, ettei yhdenvertaisen kohtelun periaate estä hankintaviranomaista pyytämästä tase-asiakirjoja menettelyyn osallistumista koskevan hakemuksen esittämiselle asetetun määräajan päättymisen jälkeen. Pyynnöllä ei kuitenkaan saa perusteettomasti suosia tai syrjiä ehdokkaita, joille pyyntö on osoitettu.
2.10.2013 15.45
EU-tuomioistuimen ennakkoratkaisu ikään perustuvan syrjinnän kiellosta lakkautetun viran johdosta erotetun virkamiehen lakkautuspalkan maksua koskevassa asiassa Yhdenvertaista kohtelua työssä koskevan direktiivin 2 ja 6 artiklan 1 kohta ovat esteenä kansalliselle säännöstölle, jonka mukaan virkamiehiltä, jotka ovat täyttäneet eläkkeeseen oikeuttavan iän, evätään pelkästään tästä syystä mahdollisuus saada lakkautuspalkkaa, joka on tarkoitettu virkamiehille, jotka on erotettu virastaan heidän virkansa lakkauttamisen vuoksi.
EU-tuomioistuimen ennakkoratkaisu veropetokseen osallistumisen perusteella vaadittavasta vahingonkorvauksesta toisessa jäsenvaltiossaEU-tuomioistuin katsoo, että Bryssel I -asetuksessa tarkoitettua siviili- ja kauppaoikeudellisen asian käsitettä on tulkittava siten, että se käsittää kanteen, jolla jäsenvaltion viranomainen vaatii toisessa jäsenvaltiossa asuvilta luonnollisilta henkilöiltä ja oikeushenkilöiltä korvausta vahingosta, joka on aiheutunut ensin mainitussa jäsenvaltiossa maksettavaa arvonlisäveroa koskevassa petostarkoituksessa toteutetusta deliktisestä yhteistoiminnasta.
3.7.2013 15.02
EU-tuomioistuimen ennakkoratkaisu vilpillisen mielen käsitteestä tavaramerkkiä rekisteröidessäEU-tuomioistuin katsoo tanskalaisessa ennakkoratkaisuasiassa muun muassa, että vilpillisen mielen käsite on unionin oikeuden itsenäinen käsite, jota on tulkittava yhtenäisesti Euroopan unionissa.
7.5.2013 16.02
EU-tuomioistuimen ennakkoratkaisu työsopimuksen irtisanomisesta sairauden perusteella ja vammaisuuden käsitteestä EU-tuomioistuin on antanut ennakkoratkaisun tanskalaisessa asiassa siitä, miten vamman käsite on erotettava sairauden käsitteestä. Lisäksi tuomioistuin on vastannut kysymyksiin, miten on ymmärrettävä ne vammaisia koskevat kohtuulliset mukautukset, jotka työnantajan on direktiivin 2000/78 5 artiklan mukaan toteutettava ja voidaanko sairauspoissaolojen vuoksi lyhennettyä irtisanomisaikaa pitää vammaisuuteen perustuvana syrjintänä.
20.12.2012 14.17
Ulkomailta – Tanska: Ei enää alle 40-vuotiaana työkyvyttömyyseläkkeelle Tanskan parlamentti hyväksyi eilen 19.12.2012 sosiaalilainsäädännön uudistuksen, joka tulee voimaan vuoden 2013 alussa. Uudistuksen tavoitteena on ohjata enemmän ihmisiä työelämään.